**САОПШТЕЊЕ ПОВОДОМ КОНКУРСА ЗА ИЗЛАГАЧКУ 2022. ГОДИНУ**

 Након завршетка Конкурса за излагачку 2022. годину, затвореног 15. новембра 2021. године - на који је конкурисало 26 уметника/удружења уметника – приспеле пријаве са пратећим материјалом су дате на увид Уметничком савету за изложбени програм КЦЗР-а, који чине: Нада Панић, историчарка уметности; мр Милутин Мићић, академски сликар и мр Бранко Ђукић, академски сликар.

 Сваки члан савета је, због ограниченог броја расположивих термина, могао да предложи до 10 поставки за наредну излагачку сезону. **Као и претходних година, они уметници чије су предлоге изложби подржала сва три члана Уметничког савета, уврштени су у план рада за наредну излагачку годину, као и они који су подржани од стране најмање два члана.** На основу наведених предлога и укупног броја гласова које су уметници/групе уметника добили од чланова Уметничког савета, КЦЗР ће у план рада за излагачку сезону 2022. уврстити поставке следећих уметника/групе уметника:

1. **Бајић Марија**
2. **Бојанић Соња**
3. **Мартицки Татјана**
4. **Рајшић Зоран**
5. **Славковић Ђорђе**
6. **Шушулић Петар**

––

Горан Маринковић ЗРЕЊАНИН

ДИРЕКТОР 7.12.2021.